Държавен вестник, бр. 29, 2004 г., стр. 5

Б Р О Й  29
Д Ъ Р Ж А В Е Н   В Е С Т Н И К
С Т Р .  5
(5) Комисията по предложенията и атести-
рането провежда атестирането и внася за раз-
глеждане от Висшия съдебен съвет резултатите
от него в 14-дневен срок от постъпване на пред-
ложението.
(6) Висшият съдебен съвет се произнася по
отрицателната атестация в едномесечен срок от
постъпването є след изслушване на съответния
съдия, прокурор или следовател, като му се дава
възможност да представи и писмени възраже-
ния. Лицето се уведомява най-късно 7 дни преди
заседанието, на което ще бъде изслушано.
(7) Решенията по направените предложения
се приемат с мнозинство повече от половината
от общия брой на всички членове на Висшия
съдебен съвет с тайно гласуване не по-рано от
7 дни от внасянето на предложенията.
(8) В 7-дневен срок от приемане на решени-
ето административният ръководител по чл. 30,
ал. 1 издава съответната заповед.
(9) Редът за извършване на атестирането по
ал. 1, както и за периодичното атестиране, се
определя от Висшия съдебен съвет с наредба.”
§ 8. Член 32 се изменя така:
“Чл. 32. (1) Висшият съдебен съвет приема
решенията по чл. 27, ал. 1, т. 6 в срок до 7 дни от
сезирането, като взема устни или писмени обяс-
нения от лицето, за което е направено мотиви-
рано искане.
(2) Решенията по ал. 1 се приемат с мнозин-
ство повече от половината от общия брой на
всички членове на Висшия съдебен съвет при
тайно гласуване.”
§ 9. Член 33 се изменя така :
“Чл. 33. Висшият съдебен съвет определя чрез
жребий тричленен състав от своите членове,
който събира доказателства и внася доклад по
дисциплинарни дела, заведени срещу съдия,
прокурор или следовател, както и срещу адми-
нистративен ръководител или негов заместник.”
§ 10. Член 34 се изменя така:
“Чл. 34. (1) Заинтересуваните лица могат да
обжалват решенията на Висшия съдебен съвет
пред Върховния административен съд в 14-дне-
вен срок от съобщението, като жалбата против
решението не спира изпълнението, освен ако
съдът реши друго.
(2) Върховният административен съд раз-
глежда делото в едномесечен срок в петчленен
състав, като решението му е окончателно.”
§ 11. В чл. 35е, ал. 1 след думите “младшите
прокурори” се добавя “на младшите следовате-
ли” и се поставя запетая.
§ 12. В чл. 35ж, ал. 1 съюзът “и” се заличава
и се поставя запетая, а след думата “прокуро-
ри” се добавя “и младшите следователи”.
§ 13. В чл. 36 накрая се поставя запетая и се
добавя “като средствата за капиталови разходи
се осигуряват по бюджета му”.
§ 14. В чл. 36б се правят следните изменения:
1. В ал. 1 накрая думите “като второсте-
пенни разпоредители с бюджетни кредити” се
заличават.
2. Алинея 2 се отменя.
§ 15. Член 36г се отменя.
§ 16. В чл. 53 ал. 1 се изменя така:
“(1) Районният съд се състои от съдии и се
ръководи от председател. В районния съд има
един или няколко заместници на председателя.”
§ 17. В чл. 56 ал. 2 се отменя.
§ 18. В чл. 58, ал. 2 думите “заместник-пред-
седателите на окръжния съд” се заменят с “не-
говите заместници”.
§ 19. В чл. 59, ал. 3, т. 1 думите “заместник-
председателите” се заменят със “заместниците
на председателя”.
§ 20. В чл. 63 се правят следните изменения:
1. В ал. 1, т. 7 думите “съдебните кандидати”
се заменят със “стажант-юристите”.
2. Алинея 2 се отменя.
§ 21. В чл. 67, ал. 1 думите “заместник-пред-
седатели” се заменят с “негови заместници”.
§ 22. В чл. 74, ал. 2 думите “заместник-пред-
седателите на съда” се заменят с “неговите за-
местници”.
§ 23. В чл. 79 ал. 2 се отменя.
§ 24. В чл. 82 се правят следните изменения:
1. В ал. 2 думите “заместник-председатели-
те” се заменят с “неговите заместници”.
2. В ал. 3 думите “заместник-главен проку-
рор” се заменят със “заместник на главния
прокурор”.
§ 25. В чл. 85 се правят следните изменения:
1. В ал. 3 думите “заместник-главният про-
курор” се заменят със “заместник на главния
прокурор”.
2. В ал. 6 думите “заместник-председател”
се заменят с “негов заместник”.
§ 26. В чл. 90 се правят следните изменения:
1. В ал. 1, т. 4 думите “заместник-председа-
телите” се заменят със “своите заместници”.
2. Алинея 2 се отменя.
§ 27. В чл. 93 се правят следните изменения:
1. Алинея 2 се изменя така:
“(2) Във Върховния административен съд има
двама заместници на председателя, които заед-
но с него ръководят колегиите.”
2. В ал. 3 думите “заместник главен проку-
рор” се заменят със “заместник на главния
прокурор”.
§ 28. В чл. 96 се правят следните изменения:
1. В ал. 2 думите “заместник главният про-
курор” се заменят със “заместникът на главния
прокурор”.
2. В ал. 4 думите “Председателят или замест-
ник-председателят на Върховния администра-
тивен съд” се заменят с “Председателят на
Върховния административен съд или негов за-
местник”.
§ 29. В чл. 97, ал. 1 думите “заместник глав-
ния прокурор на прокуратурата при Върховния
административен съд” се заменят със “замест-
ника на главния прокурор във Върховната ад-
министративна прокуратура”.
§ 30. В чл. 100 се правят следните изменения: